# ការយល់ដឹងអំពីលទ្ធផលរបស់អ្នក

ខិត្តប័ណ្ណនេះផ្តល់ឱ្យអ្នកនូវព័ត៌មានដើម្បីជួយអ្នកឱ្យយល់ដឹងអំពីលទ្ធផលនៃការពិនិត្យរកមើលជំងឺមហារីកសួតរបស់អ្នក។

[បញ្ជីពិនិត្យរកមើលជំងឺមហារីកថ្នាក់ជាតិ (NCSR)](https://www.ncsr.gov.au/) ហើយអ្នកផ្តល់សេវាថែទាំសុខភាពរបស់អ្នកនឹងប្រាប់ឱ្យអ្នកដឹងពីអ្វីដែល អ្នកត្រូវធ្វើបន្ទាប់ទៀត។ នេះអាចជាការស្កេនដោយកុំព្យូទ័រថតរូបភាពកាំរស្មីអ៊ិចដូសកម្រិតទាប (CT) ម្តងទៀតក្នុងរយៈពេល 2 ឆ្នាំ ឬជួបជាមួយអ្នកផ្តល់សេវាថែទាំសុខភាពរបស់អ្នកដើម្បីពិភាក្សារបកគំហើញនានា។

## តើការពិនិត្យរកមើលជំងឺមហារីកសួតរកឃើញអ្វីខ្លះ?

ការពិនិត្យរកមើលជំងឺមហារីកសួត ប្រើការស្កេន CT ដូសកម្រិតទាប ដើម្បីរកមើលដុំតូចៗ ហៅថា ដុំពកតូចៗ។ ដុំពកតូចៗ គឺជាដុំតូចៗនៃជាលិកានៅក្នុងសួត។ វាជារឿងធម្មតាណាស់ ហើយដុំពកតូចៗភាគច្រើនមិនមែនជាជំងឺមហារីកសួតទេ។

ជំហានបន្ទាប់របស់អ្នកត្រូវបានណែនាំដោយទំហំ និងរូបរាងនៃដុំពកតូចៗណាមួយដែលអ្នកអាចមាន។ អ្នកប្រហែលជា  
ត្រូវការធ្វើតេស្តបន្ថែមទៀតដើម្បីមើលតំបន់មួយឱ្យកាន់តែជិត។ ការមានដុំពកតូចៗនៅលើសួត ឬត្រូវការធ្វើតេស្តបន្ថែម មិនមែនមានន័យថាអ្នកមានជំងឺមហារីកសួតនោះទេ។

ការស្កេនអាចរកឃើញរបកគំហើញអ្វីផ្សេងទៀតនៅក្នុងសួត ឬនៅខាងក្រៅសួត។ ទាំងនេះមិនមានន័យថាអ្នកមានជំងឺ  
មហារីកនោះទេ ប៉ុន្តែគួរតែពិភាក្សាជាមួយអ្នកផ្តល់សេវាថែទាំសុខភាពរបស់អ្នក។

### ជំហានបន្ទាប់អាចរួមមាន៖

* ការតាមដានការស្កេន CT ដូសម្រិតទាបក្នុងរយៈពេល 3, 6 ឬ 12 ខែ ដើម្បីមើលថាតើដុំពកតូចនោះ  
  ប្រែប្រួលតាមពេលវេលាដែរឬទេ។
* ការបញ្ជូនបន្តទៅកាន់គ្រូពេទ្យផ្លូវដង្ហើម ដើម្បីធ្វើតេស្តបន្ថែម។
* NCSR នឹងគាំទ្រអ្នកជាមួយនឹងការពិនិត្យរកមើលជំងឺមហារីកសួត។ វានឹងផ្ញើការរម្លឹកដើម្បីទៅជួបអ្នកផ្តល់សេវាថែទាំសុខភាពរបស់អ្នក ឬពេលណាដើម្បីទទួលបានការស្កេនបន្ទាប់របស់អ្នក។
* ប្រវត្តិនៃការពិនិត្យរបស់អ្នកនឹងត្រូវបានរក្សាទុកនៅក្នុង NCSR
* ប្រសិនបើអ្នកមិនមានរបកគំហើញសំខាន់ៗទេ នោះ NCSR នឹងរម្លឹកអ្នកឱ្យពិនិត្យឡើងវិញក្នុងរយៈពេលពីរឆ្នាំ។

## តើលទ្ធផលរបស់ខ្ញុំមានន័យយ៉ាងណាសែរ ហើយនឹងមានអ្វីកើតឡើងបន្ទាប់ទៀត?

| **លទ្ធផលនៃការពិនិត្យ** | **ជំហានបន្ទាប់** |
| --- | --- |
| មិនពេញលេញ ការស្កេនមិនអាចត្រូវបានរាយការណ៍ដោយហេតុផល បច្ចេកទេស និងចាំបាច់ត្រូវធ្វើម្តងទៀត។ | * អ្នកនឹងត្រូវពិនិត្យឡើងវិញ នៅពេលអ្នកទទួលបានការរម្លឹកពី NCSR ឬអ្នកផ្តល់សេវាថែទាំសុខភាពរបស់អ្នក។ |
| ហានិភ័យទាបណាស់ មិនមានរបកគំហើញនៃការព្រួយបារម្ភពីការស្កេនរបស់អ្នកទេ។ ការពិនិត្យជាទៀងទាត់រៀងរាល់ 2 ឆ្នាំម្តងគឺមានសារៈ សំខាន់ដើម្បីពិនិត្យមើលការផ្លាស់ប្តូរនានានៅពេលអ្នកមានអាយុចាស់។ | * អ្នកនឹងត្រូវបានគេប្រាប់ថាមិនមានរបកគំហើញដ៏ សំខាន់ទេ ហើយថាអ្នកគួរតែពិនិត្យមើលឡើងវិញក្នុង រយៈពេល 2 ឆ្នាំ។ * អ្នកនឹងទទួលបានការរម្លឹកពី NCSR និង/ឬអ្នកផ្តល់សេវាថែទាំសុខភាពរបស់អ្នក នៅពេលវាដល់ពេលដែលត្រូវពិនិត្យម្តងទៀតក្នុងរយៈពេល **2 ឆ្នាំ**។ * អ្នកនឹងត្រូវត្រឡប់ទៅជួបអ្នកផ្តល់សេវាថែទាំសុខភាពរបស់អ្នកវិញក្នុងរយៈពេល 2 ឆ្នាំសម្រាប់ការពិនិត្យ ភាពសមស្របរបស់អ្នក និងទទួលបានសំណើសុំ សម្រាប់ការស្កេន CT ដូសកម្រិតទាប។ ប្រវត្តិនៃការ ជក់បារីនឹងមិនចាំបាច់ត្រូវវាយតម្លៃឡើងវិញទេ។ |
| ហានិភ័យទាប ដុំពកតូចត្រូវបានរកឃើញនៅលើស្កេនរបស់អ្នក ប៉ុន្តែអ្នកត្រូវបានគេចាត់ទុកថាមានឱកាសទាបនៃជំងឺមហារីក សួត។ អ្នកនឹងត្រូវធ្វើស្កេនមួយផ្សេងទៀតក្នុងរយៈពេល 12  ខែ។ | * NCSR នឹងមិនផ្តល់ឱ្យអ្នកនូវលទ្ធផលរបស់អ្នកទេ  ប៉ុន្តែនឹងលើកទឹកចិត្តអ្នកឱ្យនិយាយជាមួយអ្នកផ្តល់ សេវាថែទាំសុខភាពរបស់អ្នកអំពីលទ្ធផលរបស់អ្នក។ * NCSR នឹងរម្លឹកអ្នកនៅពេលវាដល់ពេលដែលត្រូវ ពិនិត្យម្តងទៀតក្នុងរយៈពេល **12 ខែ**។ * នៅពេលអ្នកទទួលបានការរម្លឹក អ្នកនឹងត្រូវត្រឡប់ទៅជួបអ្នកផ្តល់សេវាថែទាំសុខភាពរបស់អ្នកវិញ ដើម្បីពិនិត្យភាពសមស្របរបស់អ្នក និងទទួលបានសំណើសុំសម្រាប់ការស្កេន CT ដូសកម្រិតទាប។ |
| ហានិភ័យទាបទៅមធ្យម ឬហានិភ័យមធ្យម ដុំពកតូចមួយ ឬដុំពកតូចមួយចំនួនត្រូវបានរកឃើញនៅលើស្កេនរបស់អ្នក ដែលត្រូវតាមដានឱ្យបានញឹកញាប់។  អាស្រ័យលើរបកគំហើញរបស់អ្នក អ្នកនឹងត្រូវធ្វើស្កេនម្តងទៀតក្នុងរយៈពេល 3 ឬ 6 ខែ។ | * NCSR នឹងមិនផ្តល់ឱ្យអ្នកនូវលទ្ធផលរបស់អ្នកទេ  ប៉ុន្តែនឹងលើកទឹកចិត្តអ្នកឱ្យនិយាយជាមួយអ្នកផ្តល់ សេវាថែទាំសុខភាពរបស់អ្នកអំពីលទ្ធផលរបស់អ្នក។ * NCSR នឹងរម្លឹកអ្នកនៅពេលវាដល់ពេលដែលត្រូវ ពិនិត្យម្តងទៀតក្នុងរយៈពេល **3 ឬ 6 ខែ**។ អ្នកនឹងត្រូវត្រឡប់ទៅជួបអ្នកផ្តល់សេវាថែទាំសុខភាពរបស់អ្នក វិញសម្រាប់ការពិនិត្យភាពសមស្របរបស់អ្នក និង ទទួលបានការសំណើសុំសម្រាប់ការស្កេន CT ដូស កម្រិតទាប។ |

| **លទ្ធផលនៃការពិនិត្យ** | **ជំហានបន្ទាប់** |
| --- | --- |
| ហានិភ័យខ្ពស់ ឬហានិភ័យខ្ពស់ខ្លាំងដុំពកតូចមួយ ឬដុំពកតូចច្រើនត្រូវបានរកឃើញ ដែលត្រូវការស៊ើបអង្កេតបន្ថែម។ នេះមិនមានន័យថាអ្នកមានជំងឺមហារីកនោះទេ។ មានហានិភ័យកាន់តែខ្ពស់នៃជំងឺមហារីកសួត ដូច្នេះវាជាការសំខាន់ណាស់ដែលអ្នកត្រូវចូលរួមការ តាមដានទាំងអស់។ | * NSCR នឹងលើកទឹកចិត្តអ្នកឱ្យនិយាយជាមួយអ្នកផ្តល់សេវាថែទាំសុខភាពរបស់អ្នកអំពីលទ្ធផលរបស់អ្នក។ អ្នកផ្តល់សេវាថែទាំសុខភាពនឹងពិនិត្យលើរបាយការណ៍វិទ្យុសាស្ត្រ ហើយបញ្ជូនបន្តអ្នកទៅអ្នកឯកទេសសម្រាប់ការស៊ើបអង្កេតបន្ថែម។ |
| របកគំហើញបន្ថែមដែលអាចចាត់វិធានការដែលមិនទាក់ទងនឹងជំងឺមហារីកសួត ការស្កេនអាចមើលឃើញផ្នែកផ្សេងទៀតនៃរាងកាយបន្ថែមលើសួត រួមទាំងក ទ្រូង និងពោះផ្នែកខាងលើ។ ពេលខ្លះវា អាចបង្ហាញពីរបកគំហើញនានានៅក្នុងសួត (អ្វីមួយក្រៅពីជំងឺមហារីកដូចជា emphysema) ឬនៅខាងក្រៅសួត (អ្វី មួយដូចជាជំងឺបេះដូង)។ NCSR នឹងលើកទឹកចិត្តអ្នកឱ្យទៅជួបអ្នកផ្តល់សេវាថែទាំសុខភាពរបស់អ្នក ដើម្បីពិភាក្សាអំពីជំហានបន្ទាប់។ | * អ្នកផ្តល់សេវាថែទាំសុខភាពរបស់អ្នកនឹងនិយាយ ជាមួយអ្នកអំពីតម្រូវការសម្រាប់ការធ្វើតេស្តបន្ថែមទៀត និងជំហានបន្ទាប់។ ​របកគំហើញបន្ថែមមិន មានន័យថាអ្នកមិនអាចបន្តនៅក្នុងកម្មវិធីពិនិត្យរកមើលជំងឺមហារីកសួតនោះទេ។ |

## តើខ្ញុំអាចនិយាយជាមួយអ្នកណាសម្រាប់ការគាំទ្រ?

វាជារឿងធម្មតាទេដែលមានអារម្មណ៍ខ្វល់ព្រួយនៅពេលចូលរួមក្នុងកម្មវិធីពិនិត្យរកមើលជំងឺមហារីក។ វាអាចជាពេលវេលាដ៏អន្ទះអន្ទែងមួយក្នុងការរង់ចាំការស្កេន និងទទួលបានលទ្ធផល។ សូមពិភាក្សាជាមួយអ្នកផ្តល់សេវាថែទាំសុខភាពរបស់អ្នកអំពីកង្វល់ទាំងឡាយដែលអ្នកមាន។

ការពិនិត្យរកមើលជំងឺមហារីកសួត**រៀងរាល់ពីរឆ្នាំម្តង** (ឬតាមការណែនាំដោយអ្នកផ្តល់សេវាថែទាំសុខភាពរបស់អ្នក) គឺជាវិធីល្អបំផុតដើម្បីស្វែងរកជំងឺមហារីកសួតនៅដំណាក់កាលដំបូង នៅពេលដែលវាកាន់តែងាយស្រួលក្នុងការព្យាបាល។

### គេហទំព័រ

**ការគាំទ្រសុខភាពផ្លូវចិត្ត៖**

<https://www.medicarementalhealth.gov.au/>

**សេវាកម្មគាំទ្រសម្រាប់ជនជាតិដើម Aboriginal និងអ្នកកោះ Torres Strait៖**

[www.13yarn.org.au](http://www.13yarn.org.au)

**បណ្ដាញទូរសព្ទការផ្តាច់បារី**

[www.quit.org.au](http://www.quit.org.au)

### បណ្តាញខ្សែទូរសព្ទទាន់ហេតុការណ៍ក្នុងគ្រាវិបត្តិ

**អង្គការ Beyond Blue**

1300 224 636

**អង្គការបណ្តាញទូរសព្ទសង្រ្គោះជីវិត (Lifeline)**

13 11 14

**13YARN**

13 92 76

### ការគាំទ្រសហគមន៍ផ្សេងទៀត

**ការគាំទ្ររបស់ក្រុមប្រឹក្សាជំងឺមហារីក**

13 11 20

**មូលនិធិសួតអូស្ត្រាលី (Lung Foundation Australia)**

1800 654 301

**បណ្ដាញទូរសព្ទការផ្តាច់បារី**

13 78 48

**អង្គការ Head to Health**

1800 595 212

សេវាកម្មជំនួយបន្ថែមអាចរកបាននៅតាមគេហទំព័រ៖

[www.health.nsw.gov.au/mentalhealth/services/Pages/support-contact-list.aspx](http://www.health.nsw.gov.au/mentalhealth/services/Pages/support-contact-list.aspx)

## ចុះបើខ្ញុំកំពុងមានរោគសញ្ញានានា?

ការពិនិត្យគឺមិនសមស្របសម្រាប់អ្នកណាដែលមានរោគសញ្ញាកើតមានជាបន្តដែលមិនអាចពន្យល់បាន រួមទាំងរោគសញ្ញាខាងក្រោមផងដែរ។ មនុស្សទាំងនេះត្រូវការការធ្វើតេស្តផ្សេងៗគ្នា។

ប្រសិនបើអ្នកមានរោគសញ្ញាទាំងនេះ ទោះបីជាការធ្វើតេស្តពិនិត្យចុងក្រោយរបស់អ្នកមានហានិភ័យទាបបំផុត ឬអ្នកស្ថិតនៅចន្លោះការស្កេននានាក៏ដោយ សូមពិគ្រោះជាមួយអ្នកផ្តល់សេវាថែទាំសុខភាពរបស់អ្នកឱ្យបានភ្លាមៗ។

* **ការក្អកថ្មី ឬការក្អកបានផ្លាស់ប្តូរ**
* **ការក្អកមានឈាម**
* **ការដកដង្ហើមខ្លីដោយគ្មានហេតុផល**
* **អស់កម្លាំងយ៉ាងខ្លាំង**
* **ការសម្រកទម្ងន់ដែលមិនអាចពន្យល់បាន**
* **ឈឺទ្រូង ឬស្មាដែលមិនបាត់សោះ**

|  |  |
| --- | --- |
| ស្កេនកូដ QR សម្រាប់ព័ត៌មានបន្ថែមអំពីកម្មវិធីពិនិត្យរកមើលជំងឺមហារីកសួតថ្នាក់ជាតិ  សម្រាប់ព័ត៌មានបន្ថែមអំពីកម្មវិធីពិនិត្យរកមើលជំងឺមហារីកសួតថ្នាក់ជាតិ៖ [www.health.gov.au/nlcsp](http://www.health.gov.au/nlcsp) | សម្រាប់ជំនួយក្នុងការផ្តាច់បារី៖ [www.quit.org.au](http://www.quit.org.au) |